Diari Oficial de la Generalitat Valenciana


Sumari del DOGV 4205, del 07-03-2002 (2002/2353)

DECRET 38/2002, de 5 de març, del Govern Valencià, pel qual es prorroga la vigència del Decret 173/1998, de 20 d'octubre, del Govern Valencià, sobre actuacions protegides en matèria d'habitatge i sòl.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/03/05/38/dof/vci/html**

### Dades del document

Número de DOGV
:   4205

Data del DOGV
:   07-03-2002

Secció del DOGV
:   I. DISPOSICIONS GENERALS

Número del document
:   2002/2353


Data del document
:   05-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * habitatge
    * política de l'habitatge
    * terreny edificable
    * programa d'actuació
    * legislació
    * suport econòmic
    * política de finançament

DECRET 38/2002, de 5 de març, del Govern Valencià, pel qual es prorroga la vigència del Decret 173/1998, de 20 d'octubre, del Govern Valencià, sobre actuacions protegides en matèria d'habitatge i sòl. [2002/X2353]
  
Correspon a la Generalitat Valenciana la regulació dels requisits i els criteris per a l'accés a les ajudes públiques en les actuacions protegides en matèria d'habitatge i sòl, a càrrec dels seus pressupostos, així com el desenvolupament, la gestió i el reconeixement del finançament qualificat que estableix l'administració general de l'Estat.
  
D'acord amb el que s'ha exposat anteriorment, i tenint en compte que el Pla d'Habitatge per al període 1998/2001 acaba la seua vigència el dia 31 de desembre de 2001, és necessari adoptar les mesures per a evitar que, des d'aquesta data fins al moment en què entre en vigor la normativa autonòmica, es produïsca un buit legal que donaria lloc a la indefensió dels possibles beneficiaris del Pla d'Habitatge, i ocasionaria una sèrie de disfuncions en la gestió dels expedients que habitualment es tramiten en els organismes competents en matèria d'habitatge.
  
En conseqüència, el present decret prorroga la vigència del Decret 173/1998, de 20 d'octubre, del Govern Valencià, modificat pel Decret 86/2001, de 24 d'abril, que regulava les actuacions protegides en matèria d'habitatge i sòl per al període 1998/2001, sempre que aquestes hagen obtingut préstec qualificat a l'empara del Pla 1998/2001, i en els supòsits de rehabilitació amb sol·licitud anterior al 31 de desembre de 2001, independentment que hagen obtingut o no el dit préstec.
  
En els altres supòsits, l'article 2 posposa la resolució de les ajudes fins al moment en què es publique la normativa autonòmica reguladora de la matèria, amb l'excepció de l'atorgament de les qualificacions provisionals, que continuaran expedint-se sense perjudici que posteriorment es diligencien per a la seua adequació al Pla 2002/2005.
  
En l'elaboració del present decret s'ha donat audiència a la Federació Associació de Veïns de la Comunitat Valenciana, Federació Valenciana Municipis i Províncies, Federació Valenciana d'Empresaris de la Construcció, Unió de Consumidors de la Comunitat Valenciana, Federació de Consumidors i Usuaris de la Comunitat Valenciana, Associació Provincial d'Empresaris d'Edificació i Obra, Associació Provincial de Constructors i de Promotors de València, Associació Provincial de Promotors d'Habitatge d'Alacant, Federació Provincial d'Empresaris de la Construcció (FECIA), Associació d'Empresaris de la Construcció de Castelló, Associació Espanyola de Promotors Públics d'Habitatge i Sòl, Col·legi Oficial d'Arquitectes de la Comunitat Valenciana, Col·legi Oficial d'Aparelladors i Arquitectes Tècnics de la Comunitat Valenciana, Institut Valencià d'Habitatge, SA, Col·legi Oficial d'Agents de la Propietat Immobiliària, director general per a l'Arquitectura, l'Habitatge i l'Urbanisme, AVACU, degà del Col·legi Notarial, degà del Col·legi d'Advocats, degà Autonòmic del Col·legi de Registradors de la Propietat, Associació de Famílies Nombroses, ATECO i Federació Cooperativa d'Habitatges.
  
En virtut d'això, a proposta del conseller d'Obres Públiques, Urbanisme i Transports i després de la deliberació del Govern Valencià, en la reunió del dia 5 de març de 2002,
  
DECRETE
  
Article 1
  
1. Mentre no es publique la normativa autonòmica de desenvolupament del Pla d'Habitatge per al període 2002/2005, i sempre que corresponguen a actuacions que hagen obtingut préstec qualificat a l'empara del Pla 1998/2001, continuaran aplicant-se les ajudes a càrrec dels pressupostos de la Generalitat Valenciana regulades pel Decret 173/1998, de 20 d'octubre, del Govern Valencià, sobre actuacions protegides en matèria d'habitatge i sòl, modificat pel Decret 86/2001, de 24 d'abril, així com l'Ordre de 18 de desembre de 1998, del conseller d'Obres Públiques, Urbanisme i Transports, sobre el desenvolupament i la tramitació de les mesures de finançament d'actuacions protegides en matèria d'habitatge.
  
2. El que disposa l'apartat anterior serà aplicable a les actuacions de rehabilitació amb sol·licitud de qualificació o d'ajudes formulades a l'empara del Pla 1998/2001, independentment que hagen obtingut o no el préstec qualificat.
  
Article 2
  
1. Les sol·licituds d'actuacions protegides a les quals no és aplicable el que estableix l'article anterior, s'admetran a tràmit, però seran resoltes a l'empara del Pla 2002/2005, quan es publique la normativa autonòmica que el desplegue.
  
2. No obstant això que s'ha disposat en l'apartat 1 d'aquest article, continuaran concedint-se qualificacions provisionals, sense perjudici de les diligències posteriors que procedisquen per a la seua adequació al nou pla.
  
DISPOSICIÓ FINAL
  
El present decret entrarà en vigor l'endemà de la seua publicació en el Diari Oficial de la Generalitat Valenciana, si bé els seus efectes s'aplicaran a partir de l'1 de gener de 2002.
  
València, 5 de març de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,


Còpia Permalink ELI